Uus Riia Teater

Uus Riia Teater ehk URT, ka Riia Uus Teater (läti keeles: Jaunais Rīgas teātris ehk JRT) on Läti riiklik repertuaariteater, mis asutati 1992. aastal. Teater asub Riia kesklinnas aadressil Lacplesa iela 25 , kus aastatel 1920–1979 oli Läti Kunstiteater ja 1979–1992 Läti NSV Riiklik Noorsooteater. See on Läti novaatorlikem teater meisterlike ja kaasaegsete lavastuste paremikuga, kus lisaks kohalikele lavastajatele antakse loomevõimalusi ka külalislavastajatele. Teatri esimene kunstiline juht aastatel 1992–1997 oli Juris Rijnieks. Mitmed maailma tuntud läti teatridirektorid, nagu Alvis Hermanis ja Viesturs Kairišs, on alustanud karjääri just selles teatris. Oluliseks pöördepunktiks kujuneski 1997. aasta, mil teatri peanäitejuhiks, kunstiliseks juhiks ja lavastajaks sai Alvis Hermanis, kelle katsetused uute teatrivormidega on toonud talle menu paljudel Euroopa festivalidel. Teater asub ajaloolises hoones, mis on olnud koduks mitmele teatrile Riias. Aastatel 1908–1915 seal asus esimene Uus Riia teater, seejärel Läti Kunstiteater ning lõpuks nii kodumaal kui väljaspool seda tuntud lavastaja Adolf Šapiro juhitud ja vabas Lätis suletud Läti NSV Riiklik Noorsooteater. Uue Riia Teatri asutas 1992. aastal väike grupp päris noori näitlejaid pakkudes oma vaatajatele kaasaegset tõlgendust ja nüüdisaegset vaadet Läti klassikalistele algupärastele lavastustele ja erinevate välisautorite teostele. Erinevalt Eestist tekkisid Lätis nüüdisaegsed teatritrupid märksa hiljem ning riigiteatrites oli mõtlemine pikka aega küllaltki vanamoodne, seetõttu saavutas URT suure populaarsuse eelkõige uue põlvkonna publiku hulgas tänu targale ja atraktiivsele ning ebatavalisele ja uuenduslikule repertuaarivalikule. Praegusajal on teater üks Läti külastatavamaid teatreid. Teatril on kasutada kaks statsionaarset lava suures (470 kohaga) ja väikses (100 kohaga) saalis, samuti kammer-, peaproovi- ja Minuti saal. Peale selle antakse etendusi Teatrimuuseumi laval ja väljaspool teatrimaja. Alvis Hermanise juhtimisel on see tippteater, mis hoiab Läti repertuaariteatrite seas juhtkohta. Teatrit kutsutakse sageli välismaale festivalidele ja külalisetendusi andma. Nii on osaletud kõikidel maailma suurematel festivalidel, sh rahvusvahelistel teatrifestivalidel Quebecis ja Edinburghis auhinnatud lavastusega ”Pikk elu”, Avignonis, Viinis (Wiener Festwochen), Salzburgis (Salzburg Festspiele), Hollandis (Holland Festival), BITEF-il ning on käinud üle 200 linnas 40 riigis nii Euroopas kui ka väljaspool seda. Teater on võtnud osa teatrifestivalidest Eestis, sh festivalist ”Talveöö unenägu” 2008. aastal Alvis Hermanise lavastusega "Sonja" (kunstnik: Kristīne Jurjāne; näitlejad: Gundars Āboliņš, Jevgeņis Isajevs). Eesti vaatajal oli võimalik näha Hermanise üht varasemat, 2003. aastal mängukavva võetud lavastust „Pikk elu“ Tartu festivali "Draama 2006" aukülalisena. 2009. aastal Tartus korraldatud festivalinädala üks põnevamaid teatrielamusi oli Vanemuise kontserdimajas Alvis Hermanise ja festivali aukülalise Uue Riia Teatri etendus «Vaikuse hääl». I. Gaile (1992–1995) G. Libers (1995–1997) Alavis Hermanis Gundega Palma (alates 2000) Juris Rijnieks Alvis Hermanis Māra Ķimele Viesturs Kairišs Monika Pormale Kristians Brekte Ieva Kaulinja Edmunds Jansons Juris Pertaškevitš Una Laukmane Riia Uus Teater, Avasta Lätit Riia Uus teater (en:New Riga Theatre. (lv:Jaunais Rīgas teātris), Riga Culture Läti Uue Teatri Instituut esitleb veebruaris valikprogrammi, Eesti teatriagentuur Teatrifestival Talveöö unenägu 2008, Linnateater.ee. Nii sulgus eesriie, Eesti Teatriliit Riia Uus teater, Avasta Lätit Uus Riia teater (en:The New Riga Theatre), Meeting.lv. (inglise keeles) Uus Riia teater (en:New Riga Theatre, LiveRiga. (inglise keeles) “Heade mõtete linn”: Sedapuhku pöörab Kowalsky oma peapilgu Tartusse, tühjade pudelite linna, ning räägib, et seal on teater. Ja läheb selle sisse!, Keskus Riia Uus teater demokraatia hämaratel alleedel, Sirp. Eesti kultuurileht Murduvad just kõige kõrgemad puud, vonKrahl. Tambet Kaugema.28.01.2011 New Riga Theat..., (inglise keeles) uuest Riia Teatrist (en:About The New Riga Theatre), About JRT Festivals. (inglise keeles) Uus Riia Teater (en:New Riga Theatre), Woact. (inglise keeles) Draama näitab head teatrit, Raimu Hanson, 07.09.2009, Tartu Postimees. Riia Uus Teater – hea Läti teater Postimees, 27. november 2004